**REPUBLIKA E SHQIPËRISË BASHKIA MALLAKASTËR NJËSIA E MENAXHMIT TË BURIMEVE NJERËZORE**

Nr. 2643 Prot. Ballsh, më 03.06.2025

**SHPALLJE PER VENDE TË LIRA PUNE**

**Sektori I MZSH-së**

**PUNONJËS TË SHËRBIMIT TË MZSH-SË PËR NIVELIN BAZË TË SHËRBIMIT VENDOR TË MZSH-SË, SEKTORI I MZSH-SË BASHKIA MALLAKASTËR**

Në zbatim të Ligjit nr.152/2015,date 21.12.2015 “Për shërbimin e mbrojtjes nga zjarri dhe shpëtimin” dhe VKM nr.520 datë 25.07 2019” Për miratimin e rregullores për Shërbimin e Mbrojtjes nga Zjarri dhë Shpetimin” , “Emërimi,lirimi dhe përjashtimi i personelit të Shërbimit te MZSH-së”dhe VKB nr.65 datë 24.12.2024 ”Për miratimin e nivelit të pagave të punonjësve të Bashkisë Mallakastër, Institucioneve në varësi, Funksioneve të Transferuara dhe deleguara për vitin 2025, VKB Nr.66 datë 24.12.2024 ’’ Për miratimin e buxhetit të vitit 2025 dhe numrin e pëgjithshëm të punonjësve ” dhe Vendimin Nr.04 datë 30.12.2024 “Për miratimin e strukturës, organikës, kategoritë/klasat e pagave për punonjësit e Bashkisë Mallakastër, institucioneve në varësi, funksioneve të transferuara dhe të deleguara për vitin 2025, Bashkia Mallakastër shpall proçedurat e konkurrimit për vend të lirë pune :

**1(një) vend i lirë pune në pozicionin:**

**- Drejtues Mjeti 1(një) pozicion,në nivelin bazë,**

 ***Përshkrimi i përgjithshëm i vendit të punës;***

Shërbimi i MZSH-së është një strukturë e specializuar e gatishmërisë së përhershme,misioni i të cilës është inspektimi, parandalimi me masat e mara për mbrojtjen nga zjarri, ndërhyrja për shuarjen e zjarreve, shpetimi i jetës,gjësë së gjallë,pronës,mjedisit,pyjeve dhe kullotave ne aksidente të ndryshme,fatkeqësi natyrore,si dhe në ato të shkaktuara nga dora e njeriut.

***Drejtues Mjeti*** është personi i emëruar në stukturat e shërbimit të MZSH-së, i trajnuar profesionalisht për të ndërhyrë me të gjitha mjetet dhe forcat që disponon për shuarjen e zjarreve, shpëtimin e jetës së njeriut, gjësë së gjallë, pronës, për çdo rast, aksident, fatkeqësi dhe emergjenca të ndryshme.

Organizon punën për rritjen e gatishmërisë së mjeteve, paisjeve e personelit për rritjen e efikasitetit në ndërhyrjen në kohë për shuarjen e zjarreve dhe shpëtimin në raste fatkeqësish.

Organizon stërvitje demonstrative, takime e trajnime me instutucione dhe subjekte të ndryshme, për dhënien e njohurive mbi sigurinë nga zjarri.

Duhet të njohë dhe të zbatojë orarin e veprimeve,të dijë pozicionin në shërbim dhe detyrat e tij funksionale,të jëtë në cdo kohë në gadishmëri të lartë për të vëpruar në zgjidhjen e situatave që ndodhin,të njohë dhe zbatojë rregullat e brendshme në stacion dhe të sigurojë paprekshmerinë dhe abuzimin e mjediseve,teknikes paisjeve etj,të mbajë pastër të gjitha ambjentet që disponon stacioni,të jetë i sjellshëm në komunikim me qytetarët që kërkojnë ndihmë,me kolegët duke pasqyruar një figure qytetare dhe humane.

***-Kandidatët duhet të plotësojnë kërkesat e posaçme si vijon:***

a) Të jetë shtetas shqiptar;

b) Të ketë zotësi të plotë për të vepruar;

c) Te jetë në gjendje të mirë shëndetesore dhe i/e aftë fizikisht për të kryer detyra me rrezik të shtuar;

ç) Të mos jetë i përjashtuar nga shërbimi zjarrfikës,Policia e Shtetit apo nga institucionet e tjera të administrates publike;

d) Të ketë mbaruar arsimin e mesëm;

dh) Të mos jetë i/e dënuar me vendim të formës së prerë për kryerjen e një vepre penale me dashje

e) Të mos ketë rekorde kriminale në organet e policisë dhe prokurorisë (vërtetim personaliteti nga organet e policisë dhe prokurorisë).

ë) Të jetë i/e moshës nën 30 (tridhjetë) vjeç;

f) Të jetë me vendbanim dhe vendqëndrim brenda territorit të Bashkisë Mallakastër

g) Për gjininë mashkullore personi duhet të jetë me gjatësi jo më pak se 175 (njëqind e shtatëdhjetë e pesë) cm.

gj) Për gjininë femërore, personi duhet të jetë me gjatësi jo më pak se 165 (njëqind e gjashtëdhjetë e pesë) cm.

h) Të ketë peshë trupore që t’i përgjigjet raportit të gjatësisë.

i) Kandidati për personelin ***Drejtues automjetesh*** zjarrfikëse dhe shpëtimi në shërbimin e MZSH-së duhet te jetë i pajisur me leje drejtimi automjeti,**grupi “D”,**si dhe me leje drejtimi të vecantë shërbimi, konform kërkesave të Kodit Rrugor.

***-Dokumentacioni,Mënyra dhe Afati i Dorëzimit***

Kandidatët duhet të dorëzojnë dokumentat si më poshtë:

1. Formular aplikimi për pranim në shërbimin e MZSH-së.

2. Fotokopje e kartës së identitetit;

3. Saktësim adrese;

4. Certifikatë familjare;

5. Një kopje të jetëshkrimit(CV);

6. Një numër kontakti (e-mail) si dhe adresën e plotë të vendbanimit;

7. Fotokopje dëftesë pjekurie;

8. Raport mjeko-ligjor nga autoriteti kompetent,që vërteton “gjëndje të mirë shendetësore dhe i/e aftë fizikisht për të kryer detyra me rrezik të shtuar”;

9. Referencë me karakteristika specifike nga punëdhënësi i fundit (nëse ka);

10. Vërtetim nga Gjykata e Rethit Gjyqësor , si dhe nga Prokuroria e Rrethit Gjyqësor;

11. Vërtetim i gjendjes Gjyqësore (Dëshmi Penaliteti)/Formular vetëdeklarimi;

12. Fotokopje të librezës së punës e njësuar me origjinalin (nëse ka);

13. Certifikata, trajnime profesionale, në fushën e mbrojtjes nga zjarri dhe shpëtimin (nëse ka);

14. Dokument i lëshuar nga institucionet shëndetësore që vërteton se nuk është përdorues i lëndëve narkotike;

15. (dy) Fotografi (2.5 x 3.5 cm ).

***Aplikimi dhe dorëzimi i dokumentave bëhet pranë Sektorit të Burimeve Njerëzore në Bashkinë Mallakastër ,brenda datës 18.06.2025.***

***-Rezultatet për Fazën e Verifikimit Paraprak të dokumentacionit ;***

Njësia e Burimeve Njerëzore në Bashkinë Mallakastër do te shpallë në Portalin “Shërbimi Kombëtar i Punësimit“, në faqen e internetit të Bashkisë Mallakastër dhe stendat e informimit të publikut, listën e kandidatin që plotëson kushtet e përgjithshme dhe kriteret e aplikimit,të kërkuara më sipërl.

Kandidati i kualifikuar ne lidhje me dokumentacionin e paraqitur do të njoftohet në mënyrë elektronike/email-mesazh,për datën,vendin dhe orën e zhvillimit të procedurave.

Kandidatët e pa kualifikuar do të njoftohen në mënyrë elektronike/email-mesazh për arsyet e mos kualifikimit. Afati I ankimimit është 2 (dy) ditë nga data e shpalljes së rezultateve të verifikimit

***-Fusha kryesore mbi të cilën bazohet konkurimi;***

Kandidatët do të vlersohen në lidhje me;

* Ligjin nr.139, datë17.12.2015 “Për vetëqeverisjen vendore”
* Ligji nr.152, datë 21.12.2015 “Për shërbimin e mbrojtjes nga zjarri dhe shpëtimin”
* VKM nr. 520, datë 25.07.2019 “Për miratimin e rregullores për Shërbimin e Mbrojtes nga Zjarri “

***-Mënyra e Vlerësimit të Kandidatëve;***

Kandidatët që kualifikohen për të vazhduar proçesin e pranimit në shërbimin e MZSH-së u nënshtrohet fazave të konkurimit,sipas rendit të mëposhtëm:

1. Testim me shkrim;
2. Testim i aftësive fizike;
3. Intevistë me gojë;
4. Testimi psikologjik;
5. Verifikim përfundimtar i aplikantit.

**-Procedura e konkurimit do të ndjekë këto faza:**

-Testi me shkrim, shërben për të vlerësuar nëse aplikanti zotëron njohuritë dhe aftësitë e nevojshme për kryerjen e detyrave të punonjësit të shërbimit të MZSH-së. Aplikantët që kanë marrë 70% të pikëve të përcaktuara për testin me shkrim, do të njoftohen për të vazhduar procesin e testimit të aftësive fizike.

-Testim i aftësive fizike, teston aftësitë psiko-motore, ku përfshihen: shpejtësia, shkathtësia fizike, rezistenca, forca muskulare dhe koordinimi fizik, të domosdoshme për punën e punonjësit të shërbimit të MZSH-së. Pikët maksimale të përcaktuara për këtë test janë 100. Aplikantët që kanë marrë mbi 60% të pikëve maksimale vazhdojnë procesin e testimit.

-Intervista me gojë konsiston në testimin e aftësive të aplikantit për te komunikuar qartë, për të shprehur ide dhe koncepte, si dhe për të analizuar e për të marrë vendime.

-Testimi psikologjik konsiston në vlerësimin e aftësive të aplikantit për të reaguar në mënyrën e duhur në kushtet e një stresi minimal;

Kandidatët fitues do të renditen sipas nr. të pikëve të mara dhe përzgjedhja e kandidatëve për tu emëruar do të fillojë nga kandidati fitues që ka marrë më shumë pikë.

Njësia e Burimeve Njerëzore në Bashkinë Mallakastër do te shpallë fituesit në Portalin “Shërbimi Kombëtar I Punësimit“, në faqen e internetit të Bashkisë Mallakastër dhe stendat e informimit të publikut.

Kandidatët jofitues kanë të drejtë të ankimohen pranë Njësisë të Burimeve Njerëzore të Bashkisë Mallakastër. Afati i ankimimit është 5 ditë nga data e shpalljes së rezultateve te testimit.

**BASHKIA MALLAKASTËR**

 **NJËSIA E MENAXHIMIT TË BURIMEVE NJERËZORE**

**LAURETA SALIAJ**

**JONIDA LLAKA**

**MERUSHE QALLIAJ**